མཚམས་ཤིག་ལ།རྒན་ལགས་ཀྱིས་དགེ་ཕྲུག་དེར།ད་ལྟ་ལྷ་ས་ཁྲོམ་གཟིགས་ཁང་ལ་སོང་ནས།ཤ་འཚོང་མཁན་ཨ་མ་ལགས་དེར་གནས་ཚུལ་ག་རེ་བྱུང་ཡོད་མེད་ལྟོས་ཤོག་ཅེས་མངགས་ཆ་བྱས།དགེ་ཕྲུག་དེ་སེ་ར་ནས་ཐོན་ཏེ་འདུ་ལོང་ཆེ་བའི་ཁྲོམ་གཟིགས་ཁང་ལ་སླེབས།ཤ་འཚོང་མཁན་གྱི་ཨ་མ་རྒན་མོ་དེས།ངའི་ཁྱོ་ག་མདང་དགོང་མར་ཉལ་དུས་བདེ་མ་ཐང་མ་ཡིན།ད་ནངས་ཡར་ལངས་རྒྱུ་མི་འདུགག་རེ་བྱས་པ་རེད།ཅེས་ངུ་ཤར་རྒྱག་བཞིན་ཡོད་པ་མཐོང་བས།ད་གཟོད་མདང་དགོང་གསོན་འདྲེ་དང་ཤི་འདྲེ་ཚོས་ཟོས་སོང་བ་དེ་ནི་རྒན་མོ་ཤ་འཚོང་མའི་ཁྱོ་ག་ཡིན་པ་གཞི་ནས་ཤེས་པ་ནཧངས་སང་ཞིང་།ཁ་བྲག་ཁུང་ཙམ་གདང་ནས་རེ་ཞིག་སྨྲ་བ་མེད་པར་དེ་གར་ལུས་སོ།།